Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Lukala Milandu 9:1-18
9 Kabili nalitontonkenye nga nshi pali ici conse mu mutima wandi, no kufwailishapo,+ no kusanga ukuti abalungami na ba mano pamo ne milimo yabo fili mu kuboko kwa kwa Lesa wa cine.+ Abantu tabaishiba ukutemwa nelyo ulupato ifyabatangilile.+2 Bonse baba fye cimo cine muli fyonse.+ Iciponena+ umulungami+ e ciponena no mubifi wine,+ umusuma no wasanguluka no wakowela, no upeela amalambo no ushipeela amalambo. Ifyaba umusuma e fyaba no mubembu;+ uulapa aba ngo utiina umulapo.+3 Ici e cibi icili muli conse icacitwa mwi samba lya kasuba, ica kuti, apo iciponena bonse cimo cine,+ umutima wa bana ba bantu na o waisulamo ububi;+ kabili ubushilu+ buli mu mitima yabo mu nshita ya bumi bwabo, na pa numa—baya ku bafwa!+4 Pantu abantu bonse abacili no mweo baba ne subilo, awe imbwa+ ya mweo yena yawama ukucila inkalamo iyafwa.+5 Pantu aba mweo balishiba ukuti bakafwa;+ lelo abafwa, tabaishiba akantu nangu kamo,+ kabili te kuti balambulwe; pantu icibukisho cabo calilabwa.+6 Kabili, ukutemwa kwabo no kupata kwabo no bufuba bwabo bafwila kumo na fyo,+ tabakwata icilambu na kabili umuyayaya muli conse icicitwa mwi samba lya kasuba.+7 Akuya ulelya ifya kulya fyobe no kusekelela kabili ulenwa umwangashi obe no mutima wabuuta tuutu,+ pa kuti Lesa wa cine alisuminisha kale imilimo yobe.+8 Inshita yonse leka ifya kufwala fyobe fibe ifyabuuta,+ na mafuta pa mutwe obe yelabulapo.+9 Ipakishe ubumi pamo no mukashi uo watemwa+ inshiku shonse isha mweo obe uwa fye uo Lesa akupeela mwi samba lya kasuba, inshiku shonse isha fye, pantu ici e cilambu cobe mu nshita ya mweo+ obe na mu kubombesha kobe uko ubombesha mwi samba lya kasuba.10 Umulimo onse uo iminwe yobe yasanga ubombe na maka yobe yonse,+ pantu ku Nshiishi,*+ uko uleya+ takwaba umulimo wa kubomba nangu kwelenganya nangu kwishiba+ nangu mano.+11 Na kabili nalitontonkenye no kusanga ukuti pano pe samba lya kasuba te lyonse ababutukisha bacimfya muli nakatango wa lubilo,+ kabili te lyonse aba maka bacimfya mu bulwi,+ aba mano na bo te lyonse bakwata ifya kulya,+ abacenjela na bo te lyonse bakwata ifyuma,+ kabili abasalapuka na bo bene te lyonse bashuka;+ pantu inshita ya macushi ne nshita ya fintu fyabula ukwenekela ifikila fye umuntu uuli onse.+12 Pantu no muntu+ taishiba inshita yakwe.+ Filya isabi likatwa mwi sumbu ilikali,+ kabili filya ifyuni fikatwa mu lukose,+ e fyo na bana ba bantu bekatwa ku bucushi,+ ilyo bwabapumikisha fye.+13 Ici na co nalimwene icacitile uwa mano mwi samba lya kasuba—kabili calimpeseshe amano:14 Kwali umusumba unono, na bantu abalimo ba mpendwa fye; kabili kwaishile ne mfumu ya maka, na yo yashingulwike umusumba no kukuulako ifya ku-ulwisha ku mbali.+15 Kabili mwasangilwe no muntu, umupiina lelo uwa mano, kabili ulya e wapuswishe umusumba ku mano yakwe.+ Lelo takwali umuntu uwaibukishe ulya muntu umupiina.+16 Na ine natile: “Amano yawama ukucila amaka;+ lelo amano ya mupiina yalasuulwa, ne fyo alanda takuba uufyumfwa.”+17 Amashiwi ayalandwa mu kantepentepe aya ba mano yalomfwika+ ukucila ukubilikisha kwa wateka abawelewele!+18 Amano yawama ukucila ifyanso fya bulwi, kabili umubembu umo fye kuti aonaula ubusuma ubwingi.+
bem_Latn bem_Latn bem_Latn bem_Latn